पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना शुक्रवार को और ज्यादा जानलेवा हो गया। एक ही दिन में जिला एसआरजी अस्पताल में भर्ती 10 करोना पॉजिटिव मरीजों ने दम तोड़ दिया। इसके अलावा 617 नए कोरोना पॉजिटिव मिले हैं। जिले में अब कोरोना संक्रमितों की कुल संख्या 13187 हो गई है। इनमें से 8137 रिकवर हो गए हैं।
अब एक्टिव केस की संख्या 4951 रह गई है। जिले में अब तक कोरोना से 99 लोग दम तोड़ चुके हैं। 10 कोरोना पॉजिटिव की मौत हुई है। इनमें रामगंजमंडी निवासी 51 साल वृद्ध, रामगंजमंडी निवासी ही 50 साल वृद्ध, झालावाड़ निवासी 75 वर्षीय वृद्ध, भवानीमंडी निवासी 45 वर्षीया महिला, झालावाड़ निवासी 55 वर्षीय वृद्ध व 59 वर्षीय वृद्ध, मंडावर पपडिया निवासी 57 वर्षीय वृद्ध, झालावाड़ निवासी 61 वर्षीय वृद्ध व झालावाड़ निवासी ही 52 वर्षीय कोरोना पॉजिटिव वृद्ध की इलाज के दौरान मौत हो गई।
सीएमएचओ डॉ. साजिद खान ने बताया कि शुक्रवार को 1264 सैंपल लिए गए, जिनको जांच के लिए मेडिकल कॉलेज भेजा गया, यहां जांच करने पर 617 लोगों की रिपोर्ट कोरोना पॉजिटिव आई है।
नए संक्रमितों में 50 बच्चे पॉजिटिव
जिले में शुक्रवार को सामने आए 612 कोरोना पॉजिटिव में करीब 50 बच्चें भी पॉजिटिव मिले हैं। इनमें 4 साल से लेकर 15 साल के बच्चे शामिल हैं। जिले में अभी तक करीब 600 बच्चे कोरोना पॉजिटिव मिल चुके हैं। इनमें से अकलेरा निवासी एक 4 साल के बच्चे की मौत भी हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn